cyanic-selkie/wikianc huggingface dataset:
Զոհրաբ Զոհրաբյան
Զոհրաբ Զոհրաբյան, հայ օպերային երգիչ (բաս)։
Կենսագրություն
Զոհրաբ Զոհրաբյանը ծնվել է Երևանում։ 2005 թվականին ընդունվել է Երևանի Կոմիտասի անվան պետական կոնսերվատորիայի վոկալ բաժինը ։
2011 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ ։
Ծանոթագրություններ
Կատեգորիա:Հայ օպերային երգիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
ՎՌ-40 Լանգուստա
ՎՌ-40 Լանգուստա լեհական արտադրության համազարկային կրակի ռեակտիվ համակարգ։
Ռոջկաո
Ռոջկաո (Рожкао), գետ Ռուսաստանում, հոսում է Կարաչայ-Չերքեզիայի Հանրապետությունում և Ուրուպսկի շրջանում։Գետաբերանը տեղակայված է Մեծ Լաբա գետի ձախ ափին՝ 66 կմ հեռավորության վրա։ Գետի երկարությունը 12 կմ է։ Ավազանի տարածքը 55,3 կմ2։
ՎՌ-40 Լանգուստա
Ընդհանուր բնութագիր
ՎՌ-40 Լանգուստա (Wyrzutnia Rakietowa) համազարկային կրակի ռեակտիվ համակարգը, ԲՄ-21 Գրադ համակարգի ավելի արդիականացված տարբերակն է։ ՎՌ-40-ը արտադրվում է Լեհաստանում 2007 թվականից մինչ օրս։ 2007 թվականից էլ գտնվում է Լեհաստանի զինված ուժերի սպառազինությունում։ Այս համակարգերի արտադրության հիմնական նպատակը հնացած ԲՄ-21 համակարգերի փոխարինումն է։
Ռոջկաո
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, գետի ջրատնտեսային տեղամասը՝ Լաբա գետի ակունքն է, գետի ենթաավազանը բացակայում է։ Գետի գետային ավազանը Կուբան։
Առանց մեծ կրծքերի, այո՛, կա դրախտ (հեռուստասերիալ)
Առանց մեծ կրծքերի, այո՛, կա դրախտ, իսպանալեզու հեռուստասերիալ է ստեղծված Fox Telecolombia ընկերության կողմից Տելեմունդոի համար : Այն հանդիսանում է Առանցի կրծքերի չկա դրախտ (Հայաստանում՝ Կատալինայի Դրախտը) սերիալի շարունակությունը, որը ստեղծվել էր Գուստավո Բոլիվարի կողմից։. Արտադրությունը սկսվել է ապրիլի 25-ին, 2016. Գլխավոր դերերում են՝ Կատերին Սիաչոկեն, Ֆաբիան Ռիոսը, Կարոլինա Գաիտանը և Խուան Պաբլո Յանոն ։
Ռոջկաո
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
ՎՌ-40 Լանգուստա
Տեխնիկական տվյալներ
ՎՌ-40 Լանգուստա համակարգը տեղադրված է Jelcz-662 6x6 ամենագնացի շասսի վրա, քանի որ ԲՄ-21 գրադի բեռնատարները (Ուրալ-375D) չափազանց հին են և գտնվում են տեխնիկական բավականին վատ վիճակում։ ՎՌ-40 համակարգն ունի թույլ զրահապատում։ Մեքենան սնուցվում է 350 ձիաուժ հզորությամբ Iveco-Aifo դիզելային շորժիչով, զարգացնելով 85 կմ/ժ արագություն։
Առանց մեծ կրծքերի, այո՛, կա դրախտ (հեռուստասերիալ)
Սյուժեն
Սա Կատալինայի Դրախտը սերիալի 2-րդ մասն է։ Այն սկսվում է այն տեսարանով, երբ դոնյա Հիլդան, ով արդեն հղի էր, իմանում է իր առաջին աղջկա՝ Կատալինայի (Մեծի) մահվան մասին, որը պատճառ է հանդիսանում երկրորդ աղջկա ծննդաբերության ժամանակից շուտ սկսմանը։ Ալբեիրոն՝ աղջկա հայրը հրաժարվում է իր աղջկանից՝ մտածելով, որ երեխայի աղջիկ լինելը կյանքում դժվարություն կառաջացնի և նա նույնպես նույն ճակատագրին կարժանանա, ինչ և մեծ քույրը՝ Կատալինան։ Երեխայի ծնունդից միայն 4 ամիս հետո է նա հանդիպում և ընդունում նրան։ Նա և Հիլդան որոշում են երեխային մեծացնել միայն իրենց կողքին, հեռու վատ մարդկանցից, ինչը բավականին դժվար կլինի։
Ռոջկաո
Արտաքին հղումներ
Կատեգորիա:Ռուսաստանի գետեր
ՎՌ-40 Լանգուստա
Մարտավարական տվյալներ
ՎՌ-40 Լանգուստան ունի 40 հատ 122 մմ-անոց հրթիռային ուղորդիչներ։ Այս համակարգը յուրաքանչյուր մեկ վայրկյանում արձակում է մեկ հրթիռ։ ՎՌ-40 համազարկային կրակի ռեակտիվ համակարգերը ղեկավարվում են 4-6 հոգանոց անձնակազմի կողմից։ Վերալիցքավորումը տևում շուրջ 7 րոպե։ Վերաբեռնավորումն իրականացվում են ուղեկցող մեքենայի օգնությամբ։
Աղբյուրներ
Կատեգորիա:Հրթիռային զենք
Առանց մեծ կրծքերի, այո՛, կա դրախտ (հեռուստասերիալ)
Ծանոթագրություններ
Կատեգորիա:Ամերիկյան հեռուստասերիալներ
Սուրկուլ (գետ)
Սուրկուլ (Суркуль), գետ Ռուսաստանում, հոսում է Ստավրոպոլի երկրամասում։ Գետաբերանը տեղակայված է Կումա գետի ձախ ափին՝ 664 կմ հեռավորության վրա։ Գետի երկարությունը 119 կմ է։ Ավազանի տարածքը 1440 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հովհաննես Ներսեսյան
Հովհաննես Ներսեսյան, հայ օպերային երգիչ (բաս)։
Կենսագրություն
Հովհաննես Ներսեսյանը 1993-2000 թվականներին սովորել է Երևանի թիվ 51 միջնակարգ դպրոցում, իսկ 2000-2003 թվականներին՝ Երուսաղեմի հայկական ժառանգավորաց վարժարանում։ 2011-2015 թվականներին սովորել է Երևանի Կոմիտասի անվան պետական կոնսերվատորիայում։ 2014 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ ։
Ծանոթագրություններ
Կատեգորիա:Հայ օպերային երգիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Ասալա Նասրի
Ասալա Մուսթաֆա Հասեմ Նասրի (أصالة مصطفى حاتم نصري, հայտնի է նաև որպես՝ Asala, Asalah և Assalah, ), սիրիացի երգչուհի։
Կենսագրություն
Ասալան ծնվել է Դամասկոսում ` միջին դասի ընտանիքում։ Ասալայի հայրը` Մուսթաֆա Նասրին, հարգված կոմպոզիտոր և երգիչ էր։ Ասալան իր երաժշտական կարիերան սկսել է չորս տարեկանում՝ կատարելով հայրենասիրական, կրոնական և մանկական երգեր։ Նա երգում էր «Քեսաս ալ Շոուբ» (արաբերեն` قصص الشعوب) երգը, Հեքայաթ Ալամիա (արաբերեն` حكايات عالمية):
1986 թվականին Մուստաֆա Նասրին մահացավ ավտովթարի հետևանքով առաջացած ներքին արյունահոսությունից։ 17 տարեկանից Ասալան օգնել է իր քույր-եղբայրներին՝ Ռիմին, Ամանին, Այմանին և Այհամին ու մորը։
Ասալայի կոմերցիոն երաժշտական կարիերան սկսվել է 1991 թվականից եգիպտական لو تعرفو երգով։ Ալբոմում ընդգրկված էր 4 եգիպտական երգ՝ եգիպտական տարաբ ոճով։ Ալբոմն արագորեն հիթ դարձավ՝ «Ya Sabra Yana» և «Samehtak Ketir» սրտաճմլիկ երգերով։ Ասալան արագորեն իր տեղն ամրապնդեց արաբական երաժշտական աշխարհում։
Սկավառակագրություն
Ստուդիական ալբոմ
Սինգլներ
Արտաքին հղումներ
Կատեգորիա:Սիրիացի երգչուհիներ
Սասա
Սասա (سعسع), քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Կատանայի գավառում համանուն Սասայի շրջանի վարչական կենտրոնն է։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 9,945 մարդ։ Իսկ համանուն շրջանի բնակչություն իր 17 բնակավայրերով կազմում է 45,233 մարդ ։
Տրանսպորտ
Քաղաքին ամենամոտ օդանավակայանը Դամասկոսում է։ Այնտեղ է գտնվում նաև երկաթուղային հիմնական հանգույցը։
Ծանոթագրություններ
Կատեգորիա:Ռիֆ Դիմաշկի գավառ Կատեգորիա:Սիրիայի քաղաքներ
Սելմա Բեքար
Սալմա Բեքար կամ Սելմա Բեքար (Selma Baccar, ), թունիսցի ռեժիսոր, պրոդյուսեր, քաղաքական գործիչ։ Առաջին թունիսցի կին ռեժիսորն է, որ նկարահանել է լիամետրաժ ֆիլմ ։ Սելմա Բեքարի ֆիլմերի առանցքը Թունիսում կանանց իրավունքներն են ։
Կենսագրություն
Սելմա Բեքարը ծնվել է 1945 թվականի դեկտեմբերի 15-ին Թունիսում։ Նրա ընտանիքը տեղափոխվել է Համամ-Լիֆ, երբ աղջիկը յոթ տարեկան էր ։ Ծնողները նրան մեծացրել են մուսուլմանական ավանդույթներով և աղջիկն ընտանիքի հետ երկու անգամ ուխտագնացության է մեկնել Մեքքա, սակայն Բեքարն իրեն բնորոշում է ագնոստիկ ։ 1966-1968 թվականներին Լոզանում ուսումնասիրել է հոգեբանություն։ Երկու տարի անց տեղափոխվել է Փարիզ՝ սովորելու Կինոյի ֆրանսիական ինստիտուտում ։ Այնուհետև դարձել է Թունիսյան Սիրողական ռեժիսորների ֆեդերացիայի անդամ, որտեղ աշխատել է որպես Թունիսի հեռուստատեսության ռեժիսորի օգնական ։
Գործունեություն
21 տարեկանում Սելմա Բեքարը «Համամ-Լիֆ» սիրողական ֆիլմերի ակումբում այլ կանանց հետ միասին սկսել է նկարահանել կարճամետրաժ ֆիլմեր ։ Նրա ֆիլմերը վերաբերում են Թունիսում կանանց խնդիրներին ու իրավունքներին։ Նրա առաջին կարճամետրաժ ֆիլմը, որը նկարահանվել է 1966 թվականին, սև ու սպիտակ ֆիլմ էր` վերնագրված «L'Eveil», որը պայքարում էր կանանց ազատության համար Թունիսում։ Հետագայում ֆիլմն արժանացել է մրցանակների։ Բեքարն իր առաջին լիամետրաժ ֆիլմը նկարահանել է 1975 թվականին «Ֆաթմա 75» վերնագրով։ Այս ֆիլմը Թունիսում համարվում է «ռահվիրա ֆիլմ» ։ Սա Թունիսում առաջին լիամետրաժ խաղարկային ֆիլմն էր, որը կին էր նկարահանել։ «Ֆաթմա 75»-ը Թունիսում կանանց դերի մասին պատմող ֆեմինիստական ակնարկ-ֆիլմ է ։ Ֆիլմում օգտագործվել է դիդակտիկ ոճ, որը վերաբերում է Թունիսում ֆեմինիզմին ։ Թունիսի տեղեկատվության նախարարության կողմից ֆիլմն արգելվել է տարիներ շարունակ այնտեղ առկա գրաքննության տեսարանների համար, և այն հնարավոր չի եղել դիտել առևտրային կինոթատրոններում ։ Բեքարի երկրորդ լիամետրաժ ֆիլմը՝ Habiba M’sika (1994), թունիսցի երգչուհի և պարուհի Հաբիբա Մեսիկայի մասին է ։ «Մոռացության ծաղիկներ» ֆիլմը ներկայացնում է 1940-ական թվականներին Թունիսի հոգեբուժական հիվանդանոցում գտնվող ափիոնից կախվածություն ունեցող Զաքիայի պատմությունը ։ Սելմա Բեքարն իր սեփական արտադրության ընկերությունն ունի Intermedia Productions-ի ներքո, որը հայտնի կին կինոռեժիսորների հետ միասին ֆիլմեր և գովազդներ է պատրաստում ։ Բեքարը նաև կարճամետրաժ ֆիլմերի հեղինակ է։
Քաղաքական գործունեություն
Թունիսի կանանց իրավունքերի համար Սելմա Բեքարի ատիվիզմը նպաստեց նրա ակտիվ քաղաքական գործունեությանը. նա դարձավ Ալ Մասար (Սոցիալ դեմոկրատական ուղի) քաղաքական կուսակցության անդամ ։ 2011 թվականի հոկտեմբերին Սելմա Բեքարն ընտրվեց Թունիսի ժողովրդական ներկայացուցիչների ասամբլեայի անդամ ։ 2014 թվականին նա դարձավ Թունիսի դեմոկրատների խորհրդարանական խմբի նախագահ։ Բեքարը եղել է Դեմոկրատների խմբի փոխնախագահ՝ երկրում դառնալով «առաջին և միակ կինը, որ նախագահել է խորհրդարանական բլոկը» ։
Ծանոթագրություններ
Կատեգորիա:Թունիսցի ռեժիսորներ Կատեգորիա:Թունիսի քաղաքական գործիչներ
Ապակոմունիզացիա
Ապակոմունիզացիա, կոմունիստական իդեալներից հրաժարվելուն, պետության և հասարակության կյանքի բոլոր ոլորտներից կոմունիստական գաղափարախոսության տարրերի հեռացմանն ուղղված տեսական և գործնական գործունեություն ։ Ավելի նեղ իմաստով ապակոմունիզացիայն կարելի է նկարագրել որպես հետկոմունիստական պետություններում կոմունիստական պետական կառույցների, մշակույթի և հոգեբանության հեռացման։ Երբեմն այն անվանում են «քաղաքական մաքրում» ։ Հիմնականում եզրը կիրառվում է հետկոմունիզմի ժամանակաշրջանում նախկին Արևելյան դաշինքի և հետխորհրդային երկրների վերաբերյալ մի շարք իրավական և սոցիալական փոփոխությունների նկարագրման համար։
Մի շարք հեղինակներ առաջարկում են ապակոմունիզացիա կատարել Գերմանիայուն ապանացիֆիկացիայի գործընթացին համանմանությամբ ։ Բրիտանացի պահպանողական մեկնաբան և լրագրող Ջոն Օ'Սալլիվանը ապակոմունիզացիայի համար շատ կարևոր և բարոյական է համարում նախկին սեփականատերերին ապօրինաբար զավթած սեփականության վերադարձի մասին օրենքի ընդունումը, ինչը, ըստ Օ'Սալլիվանի, ցանկացած ապագայում հնարավոր կոմունիստական կառավարության համար պետք է լինի «զգուշացում, որ իրենց բոլոր սեփականազրկությունները միայն ժամանակի խնդիր են, և օրինական սեփականատերերը հետագայում հետ կստանան իրենց սեփականությունը» ։
Նախկին կոմունիստների հետապնդում
Lustration came to refer to government policies of limiting the participation of former communists, and especially informants of the communist secret police, in the successor political appointee positions or even in civil service positions.
Ակակոմունիզացիան Հայաստանում
1990 թվականի սեպտեմբերին Երևանում ապամոնտաժվեց Ալեքսանդր Պուշկինի կիսանդրին (իննը օր անց այն կրկին վերականգնվեց ռուսաց լեզվի և գրականության ուսուցիչների ջանքերով) ։ 1991 թվականին Լենինի հուշարձանը հանվեց Հանրապետության հրապարակից ՝ նախապես գլխատելով նրան ։ Հեռացումը ողջունվեց ուրախ բացականչություններով ։ Լենինի հուշարձանի պատվանդանը կանգնեց մինչև 1996 թվականը։
Ծանոթագրություններ
Կատեգորիա:Հետապնդումներ Կատեգորիա:Քաղաքական բռնաճնշումներ
Սերգեյ Սարգսյան (օպերային երգիչ)
Սերգեյ Սարգսյան, հայ օպերային երգիչ (բաս)։
Կենսագրություն
Սերգեյ Սարգսյանը ծնվել է 1988 թվականին Երևանում։ 1995-2005 թվականներին սովորել է Երևանի թիվ 54 միջնակարգ դպրոցում։ Դպրոցն ավարտելուց հետո ուսումը շարունակել է Եվրոպական կրթական տարածաշրջանային ակադեմիայում (2006-2012)։ 2012-2016 թվականներին սովորել է Երևանի Կոմիտասի անվան պետական կոնսերվատորիայում։ 2015 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ։
2015 թվականին «Գոհար» սիմֆոնիկ նվագախմբի և երգչախմբի հետ, որպես մենակատար, համերգային շրջագայություններով հանդես է եկել Լիբանանում։
I'm Alive (երգ, Էլհաիդա Դանի)
I'm Alive, Եվրատեսիլ 2015 մրցույթում Ալբանիայի ներկայացուցիչ Էլհաիդա Դանիի երգը, գրվել է Zzap & Chriss կողմից, իսկ բառերը՝ Սոկոլ Մարսիի կողմից ։ Երգը և տեսահոլովակը հրապարակվել են 2015 թվականի մարտի 15-ին ։
Չաքրուլո
Չաքրուլո (ჩაკრულო, վրացերենից բառացի թարգմանած՝ նշանակում է «միմյանց հետ երդմամբ կապվածներ»), վրացական ժողովրդական խմբերգ։ Ժանրային առումով խնջույքի երգ է, ծնունդ է առել Կախեթի տարածաշրջանում։ Կազմված է երկու անհատական վոկալ պարտիաներից, որոնք հնչում են դանդաղ խմբերգի ֆոնին ։ Խմբերգում արտացոլված է ժողովրդին չարքաշ վիճակի դատապարտած բռնակալի դեմ ընդվզած մարտիկների նախապատրաստությունը նրա դեմ կռվի դուրս գալուն ։
Միջազգային ճանաչում
2001 թվականին «Չաքրուլո»-ն՝ որպես վրացական բազմաձայն խմբերգային երգեցողության նմուշ, ներառվել է ՅՈՒՆԵՍԿՕ-ի «Մարդկության ոչ նյութական մշակութային ժառանգության ցանկ»-ում ։ Դրանից դեռ շատ առաջ էլ այդ երգը ձայնագրվել էր ամերիկյան «Վոյաջեր» տիեզերանավի անձնակազմի համար նախապատրաստված «Ոսկե ձայնասկավառակ»-ին և 1977 թվականի օգոստոսի 20-ին, 28 այլ ձայնագրությունների հետ, ուղարկվել էր «Վոյաջեր-2» միջմոլորակային կայան  ։ ՆԱՍԱ-ի համապատասխծան նախագծի ղեկավար Ջոն Քասանը և ամերիկացի աստղագնաց Կարլ Սագանը ձայնագրման համար ընտրված ստեղծագործությունների վերջնական ցանկում ներառել էին «Չաքրուլո»-ն՝ վրացական «Էրիսիոնի» համույթի կատարմամբ։ 2017 թվականին, «Վոյաջեր»-ի առաքելության 40-ամյակի կապակցությամբ, Քասանն առաջին անգամ այցելել է Վրաստան  ։
Ծանոթագրություններ
Կատեգորիա:Երաժշտություն Կատեգորիա:Երգեր այբբենական կարգով
Ամպակ
Ամպակ, հայկական արական անուն։ Համարվում է Մովսես Խորենացու հնարած անուններից մեկը։ Կազմված է հայերեն ամպ բառից։ Գրվում է նաև Ամբակ։ Ծանոթ է միայն Հայկազանց ժամանակաշրջանից, որից հետո չի գործածվել ։
Ծանոթագրություններ
Կատեգորիա:Հայկական արական անձնանուններ
Խորեն Խորխոռունի
Խորեն Խորխոռունի (գրաբար՝ Խորէն, ծննդյան թվականն անհայտ - մայիսի 26, 451, Ավարայր), Հայոց Մաղխազ Մարզպանական Հայաստանում, սպարապետ Վարդան Մամիկոնյանի զինակիցը, Խորխոռունիների նախարարական տոհմից։
Կենսագրություն
Խորեն Խորխոռունին մասնակցել է 450-451 թվականների Մարզպանական Հայաստանում տեղի ունեցած Վարդանանց պատերազմին։ Աղվանից պատերազմում ընկերանում է սպարապետ Վարդան Մամիկոնյանի հետ։ Մասնակցում 451 թվականի մայիսի 26-ին տեղի ունեցած Ավարայրի ճակատամարտին, որտեղ էլ նահատակվում է իր 19 ընկերներով։
Աղբյուրներ
Կատեգորիա:Խորխոռունիներ Կատեգորիա:Մաղխազներ Կատեգորիա:Վարդանանց պատերազմ Կատեգորիա:Վարդանանք
Տամլիկ (Կումայի վտակ)
Տամլիկ (Тамлык), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։ Գետաբերանը տեղակայված է Կումա գետի ձախ ափին՝ 725 կմ հեռավորության վրա։ Գետի երկարությունը 52 կմ է։ Ավազանի տարածքը 361 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պալպալա (դեպարտամենտ)
Պալպալա  (Departamento de Palpala), դեպարտամենտ Արգենտինայում, Ժուժույ պրովինցիայի կազմում։ Տարածքը՝ 467 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 4463 մարդ՝ 2001 թվականի 52631-ի փոխարեն, որը կազմում է 9,2% անկում ։ Բնակչության խտությունը՝ 112,7 մարդ/կմ2։ Վարչական կենտրոնը Լա Պուերտան է։
Աշխարդագրություն
Դեպարտամենտը գտնվում է Ժուժույ պրովինցիայի արևելքում։ Սահմանակից է՝
Մադլեն Լ՛Էնգլ
Մադլեն Լ՛Էնգլ  (Madeleine L'Engle) ), ամերիկացի գրող, հայտնի է երեխաների և մեծահասակների համար պատմվածքներով և հատկապես վեպերի շարքով․ «Ժամանակի կորուստ», «Քամին շեմին է», «Մոլորակն արագ է պտտվում», «Մեծ ջուր», «Կղզիները ժամանակում»։ Մադլենի աշխատանքները արտացոլում են նրա կրոնական հայացքները և հետաքրքրությունը ժամանակակից գիտության հանդեպ։
Վաղ տարիներ
Մադլեն Լ՛Էնգլը ծնվել է 1918 թվականի նոյեմբերի 19-ին Նյու Յորքում։ Անունը ստացել է ի պատիվ նախատատի ։ Գրողի մայրը, որին նույնպես կոչել են Մադլեն, եղել է դաշնակահարուհի։ Նրա հայրը՝ Չարլզ Ուոդսվորթ Քեմփը, եղել է գրող, քննադատ և օտարերկրյա թղթակից։ Մադլենի խոսքով՝ Առաջին համաշխարհային պատերազմի ժամանակ իր հայրը հարձակման է ենթարկվել մանանեխի գազով, ինչը հանգեցրել է նրա թոքերի վնասմանը։ Հետագայում գրողի մյուս հարազատները վիճարկել են այդ տեղեկությունը ։ Նրա մայրական կողմի պապը՝ Բիոն Բարնեթը եղել է Ֆլորիդայի Ջեքսոնվիլի Barnett Bank-ի հիմնադիրներից մեկը։
Հինգ տարեկան հասակում Մադլեն Լ'Էնգլը գրել է իր առաջին պատմվածքը, իսկ ութ տարեկանում սկսել է սեփական օրագիրը լրացնել։ Բայց այս առաջին քայլերը գրականության մեջ չեն ազդել իր հաջողության վրա Նյու Յորքի մասնավոր դպրոցում, որտեղ սովորել է։ Ուսուցիչները նրան համարել են ամաչկոտ, անշնորհք և նույնիսկ հիմար աղջիկ։ Այդ պատճառով Մադլեն Լ'Էնգլը իր ժամանակը մշտապես անցկացրել է գրքերի և իր պատմվածքները գրելու համար։ Ծնողների մոտ հաճախ վեճեր են ծագել Մադլենի դաստիարակության վերաբերյալ, և արդյունքում երիտասարդ գրողը ստիպված է եղել հաճախել տարբեր գիշերօթիկ դպրոցներ և լինել տնային դաստիարակչուհու հսկողության տակ։ Լ'Էնգլների ընտանիքը հաճախ է տեղափոխվել։ Երբ նրանք բնակություն են հաստատել Ֆրանսիական Ալպերին մոտ գտնվող ամառանոցոում, Մադլեն Լ'Էնգլը նկարագրել է իր հույսը, որ մաքուր օդը կարող է օգնել հոր հիվանդ թոքերին։ Այնտեղ Մադլենին ուղարկել են Շվեյցարիայի գիշերօթիկ դպրոց։ Սակայն 1933 թվականին գրողի տատիկը հիվանդացել է, և ընտանիքը ստիպված է եղել տեղափոխվել Ֆլորիդայի Ջեքսոնվիլին մոտ։ Մադլեն Լ'Էնգլը սկսել է հաճախել Չարլստոնի գիշերօթիկ դպրոցը։ Նրա հայրը մահացել է 1935 թվականին, բայց Մադլենը չի հասցրել տուն գալ, որպեսզի հրաժեշտ տա նրան ։
Հետագա կյանք
Մադլեն Լ’Էնգլը 1937 թվականից մինչև 1941 թվականը սովորել է Սմիթի Քոլեջում։ Գերազանց առաջադիմությամբ ավարտելով քոլեջը, բանաստեղծուհին տեղափոխվում է Նյու Յորք։ 1942 թվականին Անտոն Չեխովի «Բալի այգին» պիեսի նկարահանման ժամանակ հանդիպում է դերասան Հյու Ֆրանկլինին։ Մեկ տարի անց իր «Անձրև» վեպի թողարկումից հետո ամուսնանում է նրա հետ։ 1947 թվականին ծնվել է նրանց դուստրը՝ Ջոզեֆինան։
1952 թվականին նրանք տեղափոխվում են Գոշենի հին ֆերմային տուն, Կոնեկտիկուտ նահանգ։ Եվ քանի որ Ֆրանկլինը այլևս չէր աշխատում, որպես դերասան, նրանք գնում և հիմնում են փոքրիկ խանութ։ Մադլենը դեռ շարունակում էր զբաղվել գրականությամբ։ Նույն թվականին ծնվում է նրանց որդին՝ Բիոնը։ Չորս տարի անց մահանում են նրանց ընկերները, թողնլով իրենց յոթամյա դստերը՝ Մարիային, որին Ֆրանկլինները շուտով որդեգրում են։ Այդ ժամանակահատվածում Մադլեն Լ’Էնգլը ղեկավարել է ժողովական եկեղեցու երգչախումբը ։
Կարիերա
1958 թվականի նոյեմբերին հրատարակիչների կողմից ևս մեկ մերժում ստանալուց հետո Մադլեն Լ'Էնգլը որոշում է դադարեցնել բանաստեղծական գործունեությունը։ «Այսքան ժամանակ ծախսելով աշխատանքիս վրա, ես այդպես էլ չկարողացա հետ վերադարձնել իմ չարչարանքը»։ Շուտով նա հասկացավ, որ չի կարող կանգ առնել, և շարունակել է գրել։
1960 թվականից մինչև 1966 թվականը (այնուհետև 1989 և 1900 թվականներին) Մադլեն Լ’Էնգլը դասավանդել է Նյու Յորքի սուրբ Հիլդի և Սուրբ հյուի դպրոցներում։ 1965 թվականին աշխատել է Նյու Յորքի Յոհան Բոգոսլովայի մայր տաճարի գրադարանում, որպես գրադարանավարուհի։ Ավելի ուշ այդ տաճարում երկար ժամանակ գրականություն է դասավանդել։ 1960-ական, 1970-ական և 1980-ական թվականներին, Մադլեն Լ’Էնգլը տասնյակ գրքեր է գրել երեխաների և մեծահասակների համար։ Իր մեծահասակների համար նախատեսված գիրքերից մեկը՝ «Two-Part Invention», գրվել է 1986 թվականին՝ իր ամուսնու մահից հետո․ նա մահացել էր քաղցկեղից։ Գրքում պատմում է իր ամուսնական կյանքի մասին։
Վերջին տարիները
1991 թվականին Մադլեն Լ’Էգլը լուրջ վիրավորվել է ավտովթարից։ Բայց շուտով 1992 թվականին լիովին ապաքինվել է և պատրաստ է լինում Անտարկտիդա ճանապարհորդության։ Իր որդին՝ Բիոն Ֆրանկլինը 1999 թվականի դեկտեմբերին մահանում է 48 տարեկան հասակում ։
Վերջին տարիներին Մադլենը այլևս չի կարողացել ճանապարհորդել կամ դասավանդել՝ օստեոպորոզի պատճառով, ինչը վատթարացել է ներուղեղային արյունազեղումից հետո, որը նա կրել էր 2002 թվականին։ Ինչպես նաև հրաժարվում է իր դասընթացներից և հրապարակային ելույթներից։ 2001 թվականից հետո հրատարակվեցի նրա պատմվածքների հավաքածուները, որոնք երբևէ չէին տպագրվել։
Մադլեն Լ’Էնգլը մահացել է 2007 թվականի սեպտեմբերի 6-ին Լիտչֆիլդում իրենց տնից ոչ հեռու գտնվող ծերանոցում, Կոնեկտիկուտ նահանգ ։ Նա թաղված է Նյու Յորքի Յոհան Բոգոսլովայի մայր տաճարում։
Արտաքին հղումներ
Կատեգորիա:20-րդ դարի ամերիկացի կին գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի մանկագիրներ Կատեգորիա:20-րդ դարի ամերիկացի բանաստեղծներ Կատեգորիա:Ամերիկացի կին վիպասաններ
Թիմբալենդ
Կենսագրություն
2006 թվականին Թիմբալենդի հիմնական ժանրերը դառնում են R&B-ն և հիփ-հոփը։ Դա դարձավ այն բանի հիմքը, որ 6 սինգլերի ձայնագրելուց հետո Թիմբալենդը գլխավորեց Billboard Hot 100-ը։ 2007 թվականից սկսած իր հիթերի մեծ մասը նա սկսեց ստեղծել Danja-ի հետ։ Նա ստեղծեց Ջասթին Թիմբերլեյքի «FutureSex/LoveSounds» և Նելլի Ֆուրտադոյի «Loose» ալբոմները, որոնք դարձան ամենավաճառվողները 2006 թվականին։
2007 թվականին Թիմբալենդը թողարկեց իր սոլո ալբոմը՝ «Timbaland Presents: Shock Value»: Ալբոմը մի շարք երկրներում դարձավ պլատինե և վաճառվեց ավելի քան մեկ միլիոն պատճեն ԱՄՆ-ում։ 2009 թվականին Թիմբալենդը Քերի Հիլսոնին, Ջասթին Թիմբերլեյքին, Գվեն Ստեֆանիին, Բեյոնսեին և Ռիհաննային և «Jonas Brothers» խմբին խոստացավ թողարկել ևս մեկ սոլո ալբոմ «Shock Value II» անվամբ։ Նույն թվականին Թիմբալենդը և Danja-ն երկուսով ստեղծում են «Duran Duran» խմբի «Red Carpet Massacre» ալբոմը, դրա հետ մեկտեղ՝ Բրիթնի Սփիրսի «Gimme More» ալբոմը, իսկ 2008 թվականին՝ «Pussycat Dolls» փոփ խմբի ալբոմը։
2009 թվականին Թիմբալենդը սկսեց աշխատել 50 Cent-ի, Քրիս Քորնելի, Քերի Հիլսոնի, Շոն Պոլի և Sebastian ալբոմների հետ։ և նույնպես թողարկում է իր երրորդ սոլո ալբոմը՝ «Shock Value II»:
2009 թվականին ավարտվեց Դիմա Բիլանի ստուդիական ալբոմի աշխատանքը։ Շնորհանդեսը եղավ մարտի 15-ին։ «Believe» ալբոմի 15 երգերից 12-ը գրվել են Թիմբալենդի կողմից։ Ալբոմի ձայնագրությանը իրենց մասնակցությունն են ունեցել Ջիմ Բինզը, Չարլի Հյուպը, Թիմբալենդի եղբայրը՝ Sebastian և Ռայան Թեդերը։
Արտաքին հղումներ
Կատեգորիա:1972 ծնունդներ Կատեգորիա:Մարտի 10 ծնունդներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի երգահաններ Կատեգորիա:Ամերիկացի ռեփերներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի դերասաններ
Մելինա Մերկուրի
Մելինա Մերկուրի (Μελίνα Μερκούρη, ), հույն դերասանուհի, երգչուհի և քաղաքական գործիչ, Հունաստանի խորհրդարանի անդամ։ Առաջին կինը, որ դարձել է Հունաստանի մշակույթի նախարար (1981-1989, 1993-1994)։
Կենսագրություն
Երկրորդ համաշխարհային պատերազմի տարիներին Միլենա Մերկուրին ամուսնացել է Պանոս Խարոկոպոսի հետ, որ Աթենքի ազդեցիկ բնակիչների որդի էր։ Նրանց հարստության ու հասարակական դիրքի շնորհիվ նրանք կարողացել են դիմանալ պատերազմի ժամանակ նացիստների կողմից Հունաստանի օկուպացմանը։ Թեև իրականում ամուսնությունը կեղծ էր, սակայն տևել է ավելի քան քսան տարի։
Միլենա Մերկուրիի առաջին հունական ֆիլմի՝ «Հույն Զորբան» ֆիլմի ռեժիսոր Միխալիս Կակոյանիսի կողմից նկարահանված «Ստելլա» կինոնկարի շնորհիվ դերասանուհին Կաննի կինոփառատոնում ներկայացվել է Ոսկե արմավենու ճյուղի։ Այնտեղ էլ նա հանդիպել է ռեժիսոր Ժյուլ Դասենին, որ դարձել է նրա կյանքի ամենամեծ սերը։
1960 թվականին Միլենա Մերկուրին իր ամուսնու (այդ ժամանակ՝ քաղաքացիական)՝ Ժյուլ Դասենի կողմից նկարահանված «Երբեք կիրակի օրը» ֆիլմում դերակատարման համար ներկայացվել է «Օսկարի»։ Մրցանակը նա չի ստացել, սակայն դրա շնորհիվ արժանացել է համաշխարհային ճանաչման և դերեր ստացել այնպիսի ֆիլմերում, ինչպիսիք են Ժյուլ Դասենի «Փեդրա» և «Դաշույն տոպկապի», ինչպես նաև «Գեյլի, Գեյլի» կինոնկարները։ 1970-ական թվականների վերջին Միլենա Մերկուրին թողել է կինոն՝ 1978 թվականին վերջին անգամ նկարահանվելով իր ամուսնու «Երազանք կրքի մասին» ֆիլմում, որում նրա հետ միասին նկարահանվել է սկսնակ դերասանուհի Էլեն Բյորստինը։ 1971 թվականին Միլենա Մերկուրին գրել է «Ես ծնվել եմ հույն» ինքնակենսագրությունը։
Մելինա Մերկուրիի առաջին երգը՝ «Hartino to Fengaraki», օգտագործվել է Թենեսի Ուիլյամսի «Տրամվայ «Ցանկություն» պիեսի հունական բեմադրության համար։ Նրա մյուս երգերը, որոնցից են՝ «Athene ma Ville» և «Melinaki», մեծ ժողովրդականություն էին վայելում Ֆրանսիայում։ Հունաստանում սև գնդապետների բռնապետության տարիներին (1964-1974) Մելինա Մերկուրին ապրել է Ֆրանսիայում և ակտիվորեն հանդես է եկել նրանց խմբավորման դեմ, ինչի պատճառով Ջենովայում մահափորձ է կատարվել Մերկուրիի վրա։ Երբ գնդապետ Ստիլիանոս Պատտակոսը զրկել է նրան Հունաստանի քաղաքացիությունից, Մերկուրին ասել է. «Ես ծնվել եմ հույն և կմեռնեմ հույն։ Իսկ պարոն Պատտակոսը ծնվել է ֆաշիստ և կմեռնի ֆաշիստ»։
Ֆրանսիայում ապրելու տարիներին Մելինա Մերկուրին ձայնագրել է մեկ հունարեն ու երեք ֆրանսերեն երգեր, որոնք նույնպես մեծ ժողովրդականություն են վայելել։ Ունենալով խռպոտ ու ոչ սովորական ձայն՝ Մելինա Մերկուրին դարձել է հունական հայտնի երգերի հիանալի կատարող։
Հունաստանում բռնապետության վերացումից հետո Մելինա Մերկուրին վերադարձել է հայրենիք, որտեղ մասնակցել է Համահունական սոցիալիստական շարժում կուսակցության հիմնադրմանը, որի կողմից էլ դարձել է խորհրդարանի անդամ։ 1981 թվականին նա դարձել է առաջին կինը, որ զբաղեցրել է Հունաստանի մշակույթի նախարարի պաշտոնը։ Նախարարությունը նա գլխավորել է 1981-1989 և 1993-1994 թվականներին։ Լինելով մշակույթի նախարար՝ Մելինա Մերկուրին աջակցել է Դելֆյան միջազգային խաղերի կազմակերպմանը։
Մելինա Մերկուրին մահացել է 1994 թվականի մարտի 6-ին՝ Նյու Յորքի հիվանդանոցներից մեկում՝ թոքերի քաղցկեղից։ Թաղված է Հունաստանի մայրաքաղաքի Առաջին աթենական գերեզմանատանը։
Արտաքին հղումներ
Կատեգորիա:Հույն դերասանուհիներ Կատեգորիա:Հույն երգիչներ Կատեգորիա:Հունաստանի քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Սոցիալիստ ֆեմինիստներ Կատեգորիա:Թատրոնի դերասանուհիներ Կատեգորիա:Հույն գրողներ Կատեգորիա:Հույն սոցիալիստներ Կատեգորիա:Թոքի քաղցկեղից մահացածներ Կատեգորիա:Հույն երգչուհիներ
Եսենիա (ֆիլմ)
Եսենիա (իսպաներեն՝ Yesenia), մեքսիկական ֆիլմ-մելոդրամա, որը նկարահանվել է 1971 թվականին, ռեժիսոր Ալֆրեդո Բ. Կրևեննայի կողմից։
Սյուժեն
Մոր մահից հետո Եսենիան մնում է ծեր տատի, գնչուհի Մախսիտայի խնամակալության ներքո։ Մի անգամ, Եսենիան գողանում է Օսվալդո անունով սպայի դրամապանակը, որն էլ առիթ է հանդիսանում նրանց միջև ռոմանտիկ հարաբերությունների համար։ Շուտով նրանք որոշում են ամուսնանալ, բայց դա այնքան էլ հեշտ գործ չէ, քանի որ Եսենիան գնչուհի էր։ Այնժամ Օսվալդոն համաձայնվում է իրենց հարաբերությունները ձևակերպել գնչուական բոլոր ավանդույթներով` միայն թե լինի սիրելիի կողքին։ Հարսանիքից հետո Եսենիան լքում է հարազատ թափառախումբը և բնակություն հաստատում Օսվալդոյի տանը։ Սակայն շուտով Օսվալդոյին ձերբակալում են և որոշ ժամանակ անց, հոգնելով ամուսնուն սպասելուց, ում մասին նրան ոչինչ հայտնի չէր, Եսենիան կրկին վերադառնում է յուրայինների մոտ։
Մի անգամ Մախսիտան անկեղծանում է Եսենիայի առջև և պատմում, որ Եսենիան գնչուհի չէ և թափառախմբում չի ծնվել։ Նրա իրական ընտանիքի անդամները ունևոր մարդիկ են և ապրում են քաղաքում։ Վերջիններս ստիպված են եղել հրաժարվել Եսենիայից` հանգամանքների բերումով։
Եսենիան որոշում է այցելել նրանց, որտեղ նրան բոլորը լավ են ընդունում և պարզվում է, որ նա ունի նաև կրտսեր քույրիկ։ Որոշ ժամանակ Եսենիան ապրում է այնտեղ և շուտով նրանց տուն է այցելում Օսվալդոն, ով ինչպես պարզվում է, հանդիպում էր Եսենիայի կրտսեր քրոջ հետ։ Այդ ամբողջ ընթացքում նա եղել էր գերության մեջ և չէր կարողացել որոնել Եսենիային։ Հանդիպելով կրկին, նրանք չեն կարողանում ապրել միմյանցից հեռու։ Եսենիայի քույրը, ով ուներ սրտի լուրջ հիվանդություն, չկարողանալով համակերպվել իր սերը կորցնելու մտքի հետ, լքում է տունը և հեռանում երկրից։ Օսվալդոն և Եսենիան կրկին վերագտնում են իրենց երջանկությունը։
Հետաքրքիր փաստեր
Ֆիլմը ԽՍՀՄ կինովարձույթում դարձել էր կատարյալ ռեկորդակիր։ 1975 թվականին այն դիտել է 91 միլիոն հանդիսատես ։ Ըստ քննադատների, կինոնկարի թեման և երջանիկ ավարտը, որն ավելի շատ հիշեցնում էր Մոխրոտիկի մասին հեքիաթը, նպաստում էին ֆիլմի հաջողությանը կինովարձույթում ։
Ծանոթագրություններ
Կատեգորիա:1971 ֆիլմեր Կատեգորիա:Մելոդրամաներ Կատեգորիա:Իսպաներեն ֆիլմեր
Տամչի Սու
Տամչի Սու (Тамчи-Су), գետ Ռուսաստանում, հոսում է Կարաչայ-Չերքեզիայի Հանրապետությունում և Ստավրոպոլի երկրամասում։Գետաբերանը տեղակայված է Կումա գետի ձախ ափին՝ 790 կմ հեռավորության վրա։ Գետի երկարությունը 14 կմ է։ Ավազանի տարածքը 50,9 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Արտաքին հղումներ
Կատեգորիա:Ռուսաստանի գետեր
Թամար թագուհու շքանշան
Թամար թագուհու շքանշան (თამარ მეფის ორდენი), Վրաստանի պետական մրցանակ, որը ստեղծվել է Վրաստանի խորհրդարանի № 1553 որոշմամբ՝ 2009 թվականի հուլիսի 31-ին։ Շքանշանով կարող են պարգևատրվել միայն իգական սեռի այն ներկայացուցիչները, որոնք բացառիկ ծառայություններ են մատուցում իրենց ժողովրդին և հայրենիքին։
Շքանշանը կրում է վրաց թագուհի Թամարի անունը։ Թամարի կառավարման տարիներին վրացական թագավորությունը հասել է իր հզորության ու ծաղկման գագաթնակետին։
Չարդախլի (Զանգեզուրի գավառ)
Չարդախլի, գյուղ Ելիզավետպոլի նահանգի Զանգեզուրի գավառում։
Բնակչություն
1907 թվականին ուներ 233 բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ուգոլնայա (Կումայի վտակ)
Ուգոլնայա (Угольная), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։Գետաբերանը տեղակայված է Կումա գետի ձախ ափին՝ 764 կմ հեռավորության վրա։ Գետի երկարությունը 11 կմ է։ Ավազանի տարածքը 22,3 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Չարդախլի (Արդահանի գավառ)
Չարդախլի, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուր գետի վերին հոսանքի տարածքում, Արդահան քաղաքից 26 կմ հարավ։
Բնակչություն
XX դարի սկզբին ուներ 70 տուն բնակիչ ։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուրքիայի գյուղեր
Անտառային համերգ (մուլտֆիլմ)
Անտառային համերգ (Лесной концерт), խորհրդային մուլտֆիլմ, որն ստեղծել է ռեժիսոր–մուլտիպլիկատոր Իվան Իվանով-Վանոն 1953 թվականին։
Սյուժե
Հասուն տարիքի հանդիսատեսի համար նախատեսված մուլտֆիլմն ստեղծվել է ըստ Սերգեյ Միխալկովի «Գեղանկարիչ փիղը» և «Երկու ընկերուհիներ» առակների, որոնք իրար են միացվել պարային–երաժշտական միջախաղով։
Սկզբում ներկայացվում է գեղանկարիչ փղի մասին առակը, որը բնանկար էր նկարել, և նախքան այն վերնիսաժ ուղարկելը հրավիրում է ընկերներին` տեսնելու կտավը, բայց չի կարողանում գոհացնել տարբեր ճաշակներ ունեցող բազմաթիվ քննադատներին, որոնցից էին Փիղը, Կոկորդիլոսը, Փոկը, Խլուրդը, Խոզը։ Նրանցից յուրաքանչյուրը փորձում է կտավին ավելացնել գեղեցիկի վերաբերյալ իր պատկերացումը։ Արդյունքում բնապատկերի փոխարեն խառնաշփոթ է ստացվում... Մուլտֆիլմի հեղինակները բանաստեղծի հետ խորհուրդ են տալիս։
Դրանից հետո, Սագ–կոնֆերասյեն հայտարարում է ծրագրի հաջորդ համարը, որը պատմում է երկու ընկերուհիների` գեղեցկուհիներ Առնետի և Մկնիկի մասին առակը։ Հյուր գնալով Առնետին` Մուկը նախանձով ասում է նրան, թե ինչ շքեղ է նա ապրում, տան տիրուհու բոլոր տնային առարկաները արտասահմանից են... Առնետը հառաչանքով ասում է.
Մուլտֆիլմն ու առակը վերջանում են հետևյալ խոսքերով.
Թողարկում DVD ձևաչափով
Մուլտֆիլմը թողարկվել է DVD ձևաչափով` «Խոշոր պլան» ընկերության մուլտֆիլմերի «Անտառային պատմվածքներ» հավաքածուում։ Ձայնագրման ժամանակ չի օգտագործվել պատկերի ու ձայնի թվային վերականգնում։ Հավաքածուի մեջ ընդգրկված են եղել հետևյալ մուլտֆիլմերը. «Անտառային համերգ» (1953), «Կռվարար արջը» (1955), «Անտառային պատմություն» (1956), «Մաշան և արջը» (1960), «Երեք արջեր» (1958), «Ո՞ւմ կոներն են անտառում»(1965), «Աղվեսը, արջը և սայլակով մոտոցիկլետը» (1969), «Ջրշները գնում են հետքերով» (1970), «Անտառային ժամանակագրություն» (1970), «Անտառային արահետում» (1975) ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Տերսական (գետ)
Տերսական (Терсакан), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։Գետաբերանը տեղակայված է Կումա գետի ձախ ափին՝ 786 կմ հեռավորության վրա։ Գետի երկարությունը 10 կմ է։ Ավազանի տարածքը 32,5 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մերի Հովհաննիսյան
Մերի Հովհաննիսյան, բալետի հայ մենապարող։
ԿԵՆՍԱԳՐՈՒԹՅՈՒՆ
ՄԵՐԻ ՀՈՎՀԱՆՆԻՍՅԱՆ
ՀՀ վաստակավոր արտիստ
Առաջատար մենապարող
1995-2004 թթ․սովորել է Երևանի պարարվեստի պետական ուսումնարանում։
2003թ․դեռ ուսումնարանը չավարտած ընդունվել է Ա․Սպենդիարյանի անվան օպերայիև բալետի ազգային ակադեմիական թատրոն՝ որպես մենակատար և հանդես է եկել գլխավոր դերում՝ առաջին ջութակ «Հավերժություն» բալետում՝ ըստ Ա․Խաչատրյանի ջութակի կոնցերտ երաժշտության։
2007 թ․-ից մինչ օրս Ա. Սպենդիարյանի անվան օպերայի և բալետի ազգային ակադեմիական թատրոնի առաջատար մենապարուհի է։
Խաղացանկ
• Ա. Խաչատրյան «Գայանե» (Նունե)
• Լ. Մինկուս «Դոն Կիխոտ» (Կիտրի)
• Ա. Ադան «Ժիզել» (Ժիզել)
• Ժ. Բիզե – Ռ. Շչեդրին «Կարմեն-սյուիտ» (Կարմեն)
• Պ.Ի․Չայկովսկի «Շչելկունչիկ» (Մաշա, Պա-դե-դե)
• «Տանգո», երաժշտությունը՝ Գոթան փրոջեքթի
• Ա. Խաչատրյան «Սպարտակ» (Էգինա, Ֆրիգիա)
• Ա. Խաչատրյան «Դիմակահանդես» (Նինա)
• Պ. Չայկովսկի «Կարապի լիճ» (Պա-դե-դե, Սև կարապ)
• Ա․Շոր «Բյուրեղապակյա դղյակ» (Սիրահարված ծաղրածու)
• Կ․Խաչատրյան «Չիպոլինո» (Բողկ)
• Ֆ․Շոպեն «Շոպենիանա» (11-րդ վալս)
ՀՅՈՒՐԱԽԱՂԵՐ
2006թ․ մասնակցել է Չեբոքսառի քաղաքում կայացած համաշխարհային բալետային փառատոնի գալահամերգին՝ ներկայանալով Ա․Խաչատրյանի «Գայանե» (Լեզգինկա) և Լ․Մինկուսի «Դոն Կիխոտ» (Պա-դե-դե) կատարումներով։
Հյուրախաղերով հանդես է եկել Մոսկվայի «Մեծ թատրոնում», Սանկտ Պետերբուրգի «Մարիինյան թատրոնում», Եգիպտոսում, Թուրքիայում, Սիրիայում, Բահրեյնում, Քաթարում, Արաբական Էմիրություններում և այլուր։ Ունեցել է բազում հրավերներ արտերկրում աշխատելու, բայց նախընտրել է մնալ և իր կարիերան  շարունակել Հայրենիքում։
Աշխատել  է  բալետմայստեր` ԽՍՀՄ ժող արտիստ  Յուրի Գրիգարովիչի հետ, արվեստի վաստակավոր գործիչ Գենրիխ Մայորովի հետ, հանդես  է եկել ՀՀ ժող արտիստ Վիլեն Գալստյանի` բոլոր բալետային ներկայացումների գլխավոր դերերում։
Արժանացել է Յուրի Գրիգարովիչի հետևյալ խոսքերին`
Իսկ Գենրիխ Մայորովը ասել է`
_ Նա ուղղակի կատարելություն է, փայլ։
2013 թվականին արժանացել է « Տարվա բալետի դերասանուհի» մրցանակին։
2019թ._ից առ այսօր աշխատում է  Երևանի Պարարվեստի պետական քոլեջում, որպես դասական պարի ուսուցչուհի։
այլն
Ծանոթագրություններ
Կատեգորիա:Բալետի հայ պարուհիներ Կատեգորիա:Երևանի պարարվեստի ուսումնարանի շրջանավարտներ
Վրանգելի տուն
Պատմություն
Կազանսկի (այժմ՝ Գազետնի) նրբանցքում այս առանձնատունը կառուցվել է 1885 թվականին ճարտարապետ Նիկոլայ Ալեքսանդրովիչ Դորոշենկոյի նախագծով։ Սկզբում տունը պատկանել է տարբեր տերերի, բայց շուտով այն գնել է բարոն Նիկոլայ Եգորովիչ Վրանգելը ։ Աառանձնատանն ապրել է Վրանգելների ամբողջ ընտանիքը։ Նիկոլայ Եգորովիչը եղել է արվեստագետ գիտնական, գրող և հնաոճ իրերի հավաքորդ։ Նրա կինը՝ Մարիա Դմիտրիևնան, հայտնի է որպես Ռոստովում կանանց կիրակնօրյա առաջին դպրոցի բացման նախաձեռնող։ Նրանց ավագ որդին՝ Պյոտր Նիկոլաևիչ Վրանգելը, քաղաքացիական պատերազմի ժամանակ դարձավ Սպիտակ շարժման առաջնորդներից մեկը ։
Խորհրդային իշխանության գալուց հետո շենքն ազգայնացվեց, և այնտեղ տեղակայվեց թիվ 68 «Օգոնյոկ» մանկապարտեզը։ 1990-ական թվականներին մանկապարտեզը փակվեց, և այդ ժամանակից ի վեր շենքը դատարկ էր ։ Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Վրանգելի տունը վերցվեց պետական պաշտպանության տակ՝ որպես մշակութային ժառանգության տարածաշրջանային նշանակության օբյեկտ ։ 2006 թվականին դատարկ շենքն անվարձահատույց հանձնվեց Ռոստովի հոգևոր թեմին ՝ վերականգնողական աշխատանքներ կատարելու պայմանով ։ Թեմը նախատեսում էր վերականգնել շենքը և այնտեղ կազմակերպել կրթական կենտրոն ու թանգարան ։ 2011 թվականին տանը նախատեսվում էր ստեղծել Ալեքսանդր Սոլժենիցինի թանգարանը, որի ցուցադրությունը պետք է նվիրված լիներ երկու գործիչներին համահունչ դարաշրջանին ։ Սակայն Ռոստովի թեմը Վրանգելի տունը վերականգնելու համար միջոցներ չկարողացավ գտնել։ Միայն 2012 թվականին փոխարինվեց տանիքը և տեղադրվեցին ժամանակավոր պատուհաններ ։ Ընդհանուր առմամբ վերջին տարիների ընթացքում շենքի վիճակը ծայրահեղ վատացել է ։ 2011 թվականի սեպտեմբերին շենքի մոտ տեղի է ունեցել հանրային ակցիա, որը փորձել է պետության ուշադրությունը հրավիրել ճարտարապետական հուշարձանին ։ 2013 թվականի մարտին Ռոստովի թեմը Վրանգելի տունը վաճառել է 9 միլիոն ռուբլով։ Ստացված գումարով վերանորոգվել է Սուրբ Մարիամ Աստվածածին տաճարը։ Վրանգելի տան նոր սեփականատեր է դարձել «Մեխանիզացիայի կառավարում» ՍՊԸ-ն ։
2015 թվականին քաղաքային վարչակազմի խորհրդակցության ժամանակ արծարծվել է տունը քանդելու և նույն տեղում նրա կրկնօրինակը կառուցելու հարցը։ Ճարտարապետության հուշարձանի վերականգնումը գնահատվել է 130 միլիոն ռուբլի, պատճենի կառուցումը` ընդամենը 20։ Շենքը քանդելու գաղափարը խիստ քննադատության է ենթարկվել հանրության կողմից ։
2016 թվականին նախատեսվում էր վերակառուցել շենքը և այնտեղ կազմակերպել երիտասարդական ակումբ։ Նախնական հաշվարկներով` վերակառուցման արժեքը պետք է կազմեր մոտ 115 միլիոն ռուբլի ։
Վերակառուցումից հետո տունը պետք է դառնա Վրանգելի թանգարան։ Դոնի Ռոստովի վարչակազմի ղեկավար Սերգեյ Գորբանի խոսքերով` վերականգնման աշխատանքները, ամենայն հավանականությամբ, պետք է իրականացվեն ներդրողի կողմից, իսկ քաղաքային իշխանությունները կվարձակալեն վերակառուցված շենքը, որում կտեղակայվի գեներալին և XIX դարի վերջի - XX դարի սկզբի ժամանակահատվածի պատմությանը նվիրված ցուցադրություն ։ Ըստ իշխանությունների` դա կարող է օգտակար լինել քաղաքին զբոսաշրջիկներ գրավելու առումով ։
2017 թվականի սկզբին շենքն այդպես էլ վերջնականապես չէր վերականգնվել, ավելին` ենթարկվել էր վանդալության ։
Ճարտարապետություն և ձևավորում
Շենքի գլխավոր ճակատը, որը տեղակայված է Գազետնի նրբանցքում, ունի հարուստ դեկոր։ Այն բաժանված է ֆունկցիոնալ տարբեր նշանակությամբ` բնակելի և օժանդակ տարածքների։ Գլխավոր մուտքն ընդգծվում է երկսյունանոց դորիական նախամուտքով, որը պսակվում է ուղղանկյունաձև ատտիկոսով ։ Շենքի ներսույթում մասամբ պահպանվել է հինավուրց ծեփվածքը ։
Ծանոթագրություններ
Կատեգորիա:Դոնի Ռոստովի տեսարժան վայրեր Կատեգորիա:1885 հիմնադրումներ Ռուսաստանում Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգություն
It Gets Better Project
«It Gets Better», գործունեությունը համացանցում ծավալող ակցիա, որը հիմնադրվել է 2010 թվականի սեպտեմբերի 21-ին ԱՄՆ-ում գեյ ակտիվիստ, հեղինակ և լրագրող Դեն Սևեջի և նրա ամուսնու ՝ Թերի Միլերի կողմից ՝ ի պատասխան դեռահասների ինքնասպանություններին, որոնք բուլիինգ են ենթարկվել այն բանի համար, որ գեյ են, կամ նրանց հասակակիցները կասկածել են, որ նրանք գեյ են։ Դրա նպատակն է կանխել ինքնասպանությունները ԼԳԲՏ երիտասարդների շրջանում, ստիպելով մեծահասակներին հաղորդագրություն փոխանցել, որ այդ դեռահասների կյանքը կբարելավվի ։ Նախագիծն արագ աճել է. առաջին շաբաթվա ընթացքում ներբեռնվել է ավելի քան 200 տեսանյութ, իսկ հաջորդ շաբաթ նախագծի ՅուԹյուբյան ալիքը հասել է 650 տեսանյութերի սահմանաչափի ։ Նախագիծը այժմ գործում է իր սեփական՝ It Gets Better Project կայքում , և ավելի քան 50,000 գրառում է ներառում տարբեր սեռական կողմնորոշումների մարդկանց ՝ այդ թվում, բազմաթիվ աստղերի կողմից ։ Տեսանյութերն ավելի քան 50 միլիոն դիտում են հավաքել։
Նախագծից ակնարկներով գիրքը լույս է տեսել 2011 թվականի մարտին ։ 64-րդ Primetime Creative Arts Emmy Awards մրցանակաբաշխության ժամանակ նախագիծն արժանացել է Հեռուստատեսային արվեստի և գիտությունների ակադեմիայի մարզպետի մրցանակին (Academy of Television Arts & Sciences Governor's Award) «ուսուցանելու և ոգեշնչելու նպատակով զանգվածային լրատվամիջոցների ռազմավարական, ստեղծագործական և հզոր օգտագործման» համար՝ համաձայն ակադեմիայի նախագահ և գլխավոր գործադիր տնօրեն Բրյուս Ռոզենբլումին ։
Քարոզարշավի մասնակիցներ
Քարոզարշավն աջակցում է ստացել մեդիայի բազմաթիվ աստղերի, ինչպես նաև տարբեր սեռական կողմնորոշումների հարյուրավոր այլ մարդկանց կողմից։ Կարճ տեսանյութերում մարդիկ պատմում են իրենց կյանքի պատմությունները։ Երգիչ Ջեֆրի Սթարը նույնիսկ հատուկ նախագծի համար «Kiss It Better» անվանմամբ երգ է ձայնագրել, որն անվճար ներբեռնման համար տեղադրել է համացանցում։
Նախագծում մասնակցություն են ունեցել երգչուհի Լեդի Գագան, դերասանուհի Էն Հեթուեյը , լրագրող Լարի Քինգը , երգիչ Դարրեն Հեյզը , դերասանուհի և հաղորդավարուհի Էլեն Դեջեներեսը , երգչուհի Կեշան , ԱՄՆ նախագահ Բարակ Օբաման, քաղաքական գործիչներ Հիլարի Քլինթոնը և Ջո Բայդենը , երգչուհի և դերասանուհի Ջուելը , դերասան Իան Սոմերհոլդերը , դերասանուհի Ջուլի Բենցը , դերասան Քրիս Քոլֆերը , դերասան և կատակերգու Դեյն Քուքը , մոդել Էդրիան Քարին , երգչուհի Գլորիա Էստեֆանը , երգչուհի և դերասանուհի Իվ Ջեֆերսը , դերասան Ջեսի Ֆերգյուսոնը , հեռուստահաղորդավար Թիմոթի Գանը , դերասանուհի և երգչուհի Ջենիֆեր Լավ Հյուիթը , հայտնի բլոգեր Պերես Հիլթոնը , երգչուհի Ջանեթ Ջեքսոնը , դերասան Նիլ Պատրիկ Հարիսը , երգչուհի Սիարան, երգիչ Ադամ Լամբերտը , դերասանուհի Ջենի ՄաքՔարթին , երգիչ Էյ Ջեյ Մաքլինը , դերասան Զաքարի Քուինտոն , եպիսկոպոս Ջին Ռոբինսոնը , երգիչ Prince Poppycock-ը և շատ այլք։
Նմանատիպ նախագծեր ընդունող երկրներ
Գերմանիայում նույնպես ստեղծվել է նախագծի՝ «Es wird besser» անվանմամբ գերմանալեզու տարբերակը, Նիդերլանդներում՝ «Het wordt beter» , Մոլդովայում՝ «Totul se va schimba spre bine» ։ Ֆինլանդիայում մի շարք հայտնի մարդիկ, այդ թվում նաև նախարար Ալեքսանդր Սթուբբը մասնակցել են «Kaikki muuttuu paremmaksi» (Ամեն ինչ փոխվում է դեպի լավը) տեսաարշավին, որը կոչ է արել դեռահասներին հարմարավետ զգալ իրենց սեռական կողմնորոշման մեջ ։ Մեծ Բրիտանիայում վարչապետ Դևիդ Քեմերոնը և խորհրդարանի այլ անդամներ, ռազմականներ, դերասաններ, ուսուցիչներ, ծնողներ մասնակցել են նմանատիպ՝ «It gets better… today» քարոզարշավում   ։ Կանադայում It Gets Better Canada կազմակերպությունը 12 րոպե տևողությամբ տեսահոլովակ է նկարահանել հայտնի կանադացիների մասնակցությամբ ։ Եվրոպական հանձնաժողովի փոխնախագահներից մեկը՝ Նելի Կրուսը ձայնագրել է «It Gets Better Europe» տեսանյութը ։
2017 թվականի հուլիսին սկսել է աշխատել It Gets Better Project-ի ռուսական փոխկապակցված ստորաբաժանումը։ Այն ստեղծվել է Սանկտ Պետերբուրգից մի խումբ ակտիվիստների նախաձեռնությամբ (Նյու Յորքում գլխավոր կազմակերպության հետ գործընկերության մասին պայմանագիրը ստորագրվել է 2017 թվականի մայիսի 27-ին) ։
Գիրք
2011 թվականի մարտին թողարկվել է Դեն Սևեջի և Թերի Միլերի խմբագրած՝ «Ամեն ինչ փոխվում է դեպի լավը․ Քամինգ աուտ, բուլիինգի հաղթահարում և արժանապատիվ կյանքի ստեղծում» (It Gets Better: Coming Out, Overcoming Bullying, and Creating a Life Worth Living) ակնարկների գիրքը, որը նույն թեմատիկայով էր, ինչ տեսանախագիծը։ Այն ավելի քան 100 շարադրություններ և ակնարկներ է պարունակում, որոնցից որոշները վերցվել են տեսանյութերից, իսկ մնացածները բնօրինակ են։ Գիրքը հրատարակվել է Dutton Penguin-ի կողմից։ Այն ընդգրկվել է Նյու Յորք Թայմսի բեսթսելլերների ցանկում ։
Արտաքին հղումներ
Կատեգորիա:Ինքնասպանություն Կատեգորիա:ԼԳԲՏ Կատեգորիա:Դրական հոգեբանություն Կատեգորիա:Հոմոֆոբիա Կատեգորիա:Ոչ առևտրային կազմակերպություններ
Գիլբերտ Սթրենգ
Ուիլիամ Գիլբերտ Սթրենգ (Gilbert Strang, ), հայտնի է որպես Գիլբերտ Սթրանգ կամ Գիլ Սթրենգ, ամերիկացի մաթեմատիկոս, ով ունի իր ահռելի ներդրումը վերջավոր տարրերի տեսության, տատանումների հաշվարկի, տրոհման վերլուծության և գծային ալգորիթմների տեսության մեջ։ Ունի յոթ հրատարակած գիրք մաթեմատիկայի մասին։ Սթրենգը աշխատել է, որպես պրոֆեսոր Մասաչուսեթսի տեխնոլոգիական ինստիտուտում։ Դասավանդում է գծային հանրահաշվ, հաշվողական գիտություն, ճարտարագիտություն։ Նրա դասախոսությունները հասանելի են MIT OpenCourseWare կայքում։
Կրթություն
S.B. 1955-Մասաչուսեթի Տեխնոլոգիական Ինստիտուտ Բ. Ա., Մ. Ա., 1957 թ.- Բալլիոլի քոլեջ, Օքսֆորդ 1959 թ., Կալիֆորնիայի համալսարան, Լոս Անջելես։ Դիսերտացիա. «Խառը սահմանային արժեքի խնդիրների լուծման մեթոդներ»
Համալսարանի պաշտոններ
Մասաչուսեթի Տեխնոլոգիական Ինստիտուտի մաթեմատիկայի պրոֆեսոր (1962-) Պատվավոր անդամ- Բալլիոլի քոլեջ, Օքսֆորդ
Գրքեր
«Դիֆերենցիալ հավասարումներ և գծային հանրահաշիվ» (գարուն 2014) http://math.mit.edu/dela/ «Հաշվարկները գծային հանրահաշվում» (2012) «Գլոբալ տեղորոշման ալգորիթմներ», Կա Բորեին (2012) «Հաշվապահական գիտություն և ճարտարագիտություն» (2007) «Գծային հանրահաշիվ և GPS» Կայի Բորի հետ (1997) «Գծային հանրահաշվի ներածություն» (1993, 1998, 2003, 2009, 2016) «Հաշվարկ »(1991, 2010) «Գծային հանրահաշիվ և դրա կիրառումը» (1976, 1980, 1988, 2005) «Կիրառական մաթեմատիկայի ներածություն» (1986) «Վերջավոր տարրերի մեթոդի վերլուծություն», Ջորջ Ֆոքսի հետ (1973, 2008)։
Ծանոթագրություններ
Կատեգորիա:Ամերիկացի մաթեմատիկոսներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի գիտնականներ Կատեգորիա:Փիլիսոփայական գիտությունների դոկտորներ Կատեգորիա:Ռուսաստանի գիտությունների ակադեմիայի արտասահմանյան անդամներ
Վալերի Բրյուսովի թանգարան
Վալերի Բրյուսովի թանգարան, Վալերի Բրյուսովի թանգարանը Երևանում։ Գտնվում է Երևանի Վ. Բրյուսովի անվան պետական լեզվահասարակագիտական համալսարանում, Թումանյան 42 հասցեում։
Պատմություն
Վալերի Բրյուսովի թանգարանը որպես առանձին կառույց հիմնադրվել է 2010 թ.՝ անջատվելով «Բրյուսովյան գիտական կենտրոն»-ից։
Ցուցանմուշներ
Թանգարանի հավաքածուն ներառում է մոտ 240 օրինակ նմուշ, այդ թվում՝ հեղինակի կենդանության օրոք լույս տեսած նրա գրքերը (1894-1924), պատանի տարիներին նրա հիմնադրած «Листок» և «Начало» ձեռագիր ամսագրերը, հայ գրողների, գրականագետների, հասարակական գործիչների մակագրված և Բրյուսովին նվիրած գրքեր, նրա մահվան դիմակն ու ձեռքի ծեփակերտը (հեղ.՝ ակադեմիկոս Ս. Մերկուրով), նկարներ Բրյուսովի տանից (հեղ.՝ Ն. Մոզալևսկայա «Բրյուսովի կաբինետը», Ս. Մալյուտին «Վալերի Բրյուսով»)։ Թանգարանը բաղկացած է հետևյալ ցուցադրություններից՝ «Բրյուսովի կենսագրություն և ստեղծագործություն», «Վ. Բրյուսովի կենդանության օրոք լույս տեսած գրքեր (1894-1924)», «Բրյուսովը և Հայաստանը», «Բրյուսովը՝ համաշխարհային գրականության թարգմանիչ», «Բրյուսովը և իր դարաշրջանը», «Բրյուսովյան ընթերցումների պատմություն» ։
Գործունեություն
Ուսանողների, համալսարան այցելող հյուրերի և տարբեր երկրներից ժամանած զբոսաշրջիկների համար թանգարանում պարբերաբար հայերեն, ռուսերեն և անգլերեն լեզուներով անցկացվում են էքսկուրսիաներ, ինչպես նաև ուսանողների, դպրոցների աշակերտների համար՝ թեմատիկ դասախոսություններ։
Թանգարանի մուտքն ազատ է։
Հասանելիություն
2016 թ. Վ.Բրյուսովի թանգարանը ներառվել է «Հայաստանի և Արցախի թանգարանների» շտեմարանում, իսկ 2017 թ.-ին՝ «Համալսարանական թանգարանների և հավաքածուների համաշխարհային շտեմարանում» (Worldwide database of University Museums and Collections) :
Ծանոթագրություններ
Կատեգորիա:Երևանի թանգարաններ